Diari Oficial de la Generalitat Valenciana


Sumari del DOGV 6514, del 05-05-2011 (2011/4540)

Notificació de la sentència dictada en el judici verbal número 789/2010.
------------------------------------------------------------------------

### Dades del document

Número de DOGV
:   6514

Data del DOGV
:   05-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4540


Organisme emissor
:   Jutjat de Primera Instància Número 2 de Catarroja

Tipus de document
:   Edicte

Notificació de la sentència dictada en el judici verbal número 789/2010. [2011/4540]  
Judici verbal 000789/2010  
Part demandant: Santander Consumer, Establecimiento Financiero de Crédito, SA.  
Part demandada: Marcelo Ulises Salgueiro Ranha i Ivaneide de Sousa Salgueiro.  
Sobre: altres verbals.  
En el judici a què es fa referència s'ha dictat la sentència que té l'encapçalament i la dispositiva següents:  
«Sentència número 000048/2011  
Magistrada que la dicta: Elena Belén Alcaraz Falcón.  
Lloc: Catarroja (València).  
Data: 6 d'abril de 2011.  
Part demandant: Santander Consumer, Establecimiento Financiero de Crédito, SA.  
Procuradora: María José Bosque Pedrós.  
Part demandada: Marcelo Ulises Salgueiro Ranha i Ivaneide de Sousa Salgueiro.  
Objecte del judici: altres verbals.  
Elena Belén Alcaraz Falcón, magistrada del Jutjat de Primera Instància i Instrucció número 2 de Catarroja, he vist aquestes actuacions de judici verbal número 789/2011 sobre reclamació d'una quantitat, seguides a instàncies de Santander Consumer Establecimiento Financiero de Crédito, SA, representada per la procuradora senyora Bosque Pedrós i assistida per la lletrada la senyora Martínez Aucejo, contra Marcelo Ulises Salgueiro Ranha i Ivaneide de Sousa Salgueiro, declarats en rebel·lia, i resolc en base als següents.  
  
Dispositiva  
Estime la demanda interposada per la procuradora dels tribunals la senyora Bosque Pedrós contra Marcelo Ulises Salgueiro Ranha i Ivaneide de Sousa Salgueiro i condemne els demandats a pagar a la demandant la quantitat de cinc mil nou-cents vint-i-huit euros amb seixanta-nou cèntims (5.928,69 euros), més els interessos pactats d'acord amb el fonament jurídic segon.  
Tot això amb la imposició de costes processals a càrrec de la part demandada.  
Mode d'impugnació: Mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn), i amb l'advertiment a la part del que segueix:  
a. Haurà de constituir amb caràcter previ un dipòsit de 50 euros en el compte de dipòsits i consignacions d'aquest Jutjat (número 4528 0000), i indicar en el camp concepte «Recurs d'apel·lació i clau 02».  
b. El justificant d'ingrés es presentarà amb l'escrit d'interposició, anunci, adhesió o preparació del recurs corresponent.  
  
c. Així mateix, es fa saber a la part que per al supòsit de devolució del dipòsit, d'acord amb la legislació vigent i per tal d'agilitzar-la, haurà de facilitar a aquest Jutjat un número de compte bancari on puga realitzar l'esmentada devolució.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió del dia de hui, el jutge ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència, als codemandats Marcelo Ulises Salgueiro Ranha i Ivaneide de Sousa Salgueiro.  
  
Catarroja, 6 d'abril de 2011.- La secretària judicial: Laura Fojón Chamorro.